SET ปิดเช้าร่วง 16 จุด หวั่น “เฟด” เร่งขึ้นดบ.สกัดเงินเฟ้อ 0.75% มิ.ย.นี้
SET ปิดเช้าร่วง 16 จุด ตาม Sentiment ตปท. หลังกังวลเฟดอาจขึ้นดอกเบี้ยมากกว่า 0.50% ใช้ยาแรงสกัดเงินเฟ้อพุ่ง แนวโน้มช่วงบ่ายคาดแกว่งแดนลบ ให้แนวรับ 1,600-1,617 จุด แนวต้าน 1,638-1,645 จุด
SET ปิดเช้าร่วง 16 จุด ตาม Sentiment ตปท. หลังกังวลเฟดอาจขึ้นดอกเบี้ยมากกว่า 0.50% ใช้ยาแรงสกัดเงินเฟ้อพุ่ง แนวโน้มช่วงบ่ายคาดแกว่งแดนลบ ให้แนวรับ 1,600-1,617 จุด แนวต้าน 1,638-1,645 จุด
6 พ.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ดัชนีตลาดหุ้นไทยช่วงเช้าปรับลงตาม Sentiment ต่างประเทศ หลังจากตลาดกลับมาไม่มั่นใจว่าธนาคารกลางสหรัฐ (เฟด) จะขึ้นอัตราดอกเบี้ยครั้งถัดไปเดือนมิ.ย.ที่ 0.5% หรือจะปรับขึ้นมากกว่านั้นอยู่ที่ 0.75% เนื่องจากเงินเฟ้อยืนในระดับสูงจากความไม่แน่นอนรัสเซีย-ยูเครนยังยืดเยื้อและโอเปกพลัสคงระดับการเพิ่มกำลังผลิตส่งผลให้ราคาน้ำมันยืนระดับสูงเกิน 110 เหรียญสหรัฐ/บาร์เรล ส่วนจีนก็ยังไม่เห็นพัฒนาการคลายล็อกดาวน์เมืองใหญ่ทำให้ตลาด Reaction ในเชิงลบ
ขณะที่ผลประกอบการของบริษัทเทคโนโลยีของสหรัฐฯ ก็ออกมาแผ่วๆ รวมถึงบ้านเราก็เข้าสู่ช่วงโค้งสุดท้ายของการรายงานผลประกอบการไตรมาส 1/2565 ทำให้นักลงทุนชะลอการลงทุนลง
สำหรับแนวโน้มการลงทุนช่วงบ่าย นายกรภัทร คาดว่า ตลาดฯ น่าจะยังเคลื่อนไหวในแดนลบต่อไป ให้แนวรับไว้ที่ 1,600-1,617 จุด และแนวต้าน 1,638-1,645 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 1,518.79 ล้านบาท ปิดที่ 114.00 บาท ลดลง 1.50 บาท
KBANK มูลค่าการซื้อขาย 1,370.99 ล้านบาท ปิดที่ 147.00 บาท ลดลง 0.50 บาท
AOT มูลค่าการซื้อขาย 1,200.99 ล้านบาท ปิดที่ 66.75 บาท ลดลง 0.50 บาท
EA มูลค่าการซื้อขาย 1,195.67 ล้านบาท ปิดที่ 84.00 บาท ลดลง 3.00 บาท
BANPU มูลค่าการซื้อขาย 1,175.30 ล้านบาท ปิดที่ 12.30 บาท ลดลง 0.10 บาท